stanford-oval/wikipedia huggingface dataset:
ג'ון פיטר אלטגלד
מושל אילינוי > הבחירות של 1892

בבחירות למשרת מושל אילינוי של 1892 הוצג שמו של אלטגלד כמועמד הדמוקרטים. אחד המכשולים בדרכו לקבל את המועמדות היה פאלמר, שעדיין היה מריר כלפיו כאשר הוא קרא עליו תיגר בבחירות לסנאט שנה קודם לכן. כמי שנחשב לאחד מזקני המפלגה באילינוי, התנגדותו של פאלמר לאלטגלד הייתה כבדת משקל. תומכו של אלטגלד, מייקל מקדונלד, העביר לפאלמר הבטחה ריקה מתוכן, שאם הוא לא יתנגד למועמדותו של אלטגלד, הדמוקרטים במחוז קוק יתמכו בו למועמדות המפלגה בבחירות לנשיאות שהתקיימו באותה שנה.
אלטגלד זכה לפופולריות בקרב האמריקאים ממוצא גרמני. העיתון היחידי בשיקגו שנתן לו כיסוי חיובי היה העיתון "שיקגו גלוב", שנוהל על ידי מקדונלד. בעיתונים אחרים בעיר הוא ספג השמצות על רקע קרבתו למקדונלד, גישתו הליברלית האוהדת כלפי האנשים שהורשעו באירועי היימרקט, והיחסים שלו עם מועדון האירוקוי של שיקגו. הוא זכה לתדמית של רדיקל מסוכן ואיום על ענייני העסקים והמסחר של אילינוי. על אף זאת, רבים מהעיתונים בדרום המדינה העניקו לו סיקור חיובי.
מועמד נוסף שביקש לקבל את מועמדות הדמוקרטים היה ג'ון בלאק. מועמדים פוטנציאליים נוספים שוכנעו שלא להתמודד. לדוגמה, חבר בית הנבחרים המדינתי, ג'יימס קוקרל, שוכנע על ידי קלרנס דרו לוותר על תוכניותיו להתמודד. ב-23 בפברואר כבר דווח שבלאק פרש מהמרוץ, ובכך נותר אלטגלד כמתמודד היחידי שביקש לקבל את מועמדות המפלגה. בוועידת המפלגה המדינתית, שהתקיימה בספרינגפילד, זכה אלטגלד במועמדות הדמוקרטים כבר בסבב ההצבעה הראשון.
תומכיו כינו אותו "ידיד העניים". בבחירות הכלליות הוא התמודד מול המושל הרפובליקני המכהן הפופולרי, ג'וזף פייפר. אלטגלד עבר ברחבי אילינוי במסע נאומים נמרץ. הוא תקף את השימוש שעשה פייפר בעבודת אסירים למיזמים מדינתיים, ואת הרפורמה שהוא ביצע במערכת החינוך. פייפר לא סתר את ההאשמות של אלטגלד, וכך הם נותרו בתודעתם של המצביעים.
כדי לצמצם את ההשפעה השלילית של יחסיו עם אלטגלד, בעיקר בקרב קהל המצביעים באזורים הכפריים של דרום אילינוי, התפטר מקדונלד באופן זמני מתפקידו בוועד המרכזי של מחוז קוק חודש לפני הבחירות.
אלטגלד ניצח את פייפר בהפרש קל. הוא היה המושל הדמוקרטי הראשון שנבחר באילינוי מאז הבחירות של 1856, הראשון שנולד מחוץ לגבולות ארצות הברית, ותושב שיקגו הראשון.
מושל אילינוי > כהונתו

זמן קצר לאחר ניצחונו בבחירות סבל אלטגלד מהתמוטטות עצבים, וכמעט איבד את חייו כתוצאה מחום גבוה שלקה בו. הוא הצליח להגיע לטקס ההשבעה, אך עלה בידו לשאת רק חלק קצר מנאומו. אף על פי שהחום באולם האספה הכללית היה כה גבוה עד שכמה אנשים התעלפו, אלטגלד, שהיה לבוש במעיל עליון כבד, היה חיוור, ונראה היה שגופו רעד. את המשך הנאום נשא פקיד בית האספה הכללית.
כמושל הוביל אלטגלד את החוקים הפרוגרסיבים ביותר ברמה הלאומית של העסקת ילדים ובטיחות וגיהות בתעסוקה. הוא מינה נשים לתפקידים חשובים בממשלת המדינה, והגדיל באופן משמעותי את השקעת המדינה בחינוך.
מושל אילינוי > כהונתו > שביתת פולמן

ב-1894 התחוללה שביתת פולמן במערכת הרכבות בהנהגתו של יוג'ין דבס. אלטגלד סירב לאפשר לנשיא גרובר קליבלנד לשלוח כוחות פדרליים כדי לדכא את המהומות. הוא כתב לנשיא מכתב בו הוא ציין שהדיווחים על האלימות בהקשר של השביתה היו מוגזמים והזהיר שהאלימות האמיתית תתחיל רק כתוצאה משליחת חיילים. על כל פנים, צו מניעה פדרלי הוצא נגד השביתה, שכהצדקה לכך הייתה ההפרעה שהיא גרמה לפעילות מחלקת הדואר של ארצות הברית, שהייתה אינטרס פדרלי. בכל אופן, המפקח הכללי על הדואר באילינוי, ל. ל. טרוי ציין שלא הייתה שום הפרעה לפעילות הדואר. בצטטו את פרק 4 לחוקת ארצות הברית, שמתיר כניסת כוחות פדרליים לתחומי מדינה בארצות הברית רק במקרה בו מתרחשת בה התקוממות, טען אלטגלד שלא הייתה שום הצדקה חוקית לקבל החלטה לשליחת כוחות צבא להתמודדות עם השביתה. בסופו של דבר, הוא ניצל את ההזדמנות למתוח ביקורת על השימוש לרעה שעשה התובע הכללי של ארצות הברית בצווי מניעה על פי חוק ההגבלים העסקיים של שרמן, בכותבו: "החלטה זו מציינת נקודת מפנה בהיסטוריה שלנו בשל העובדה שהיא יצרה צורה חדשה של ממשלה שמעולם לא נשמע עליה בקרב האנשים; והיא ממשלת צווי המניעה... על פי סדר העניינים החדש הזה, הופך בבת אחת שופט פדרלי למחוקק, שופט ותליין". בכל אופן, ב-4 ביולי שלח הנשיא קליבלנד כמה אלפי חיילים לשיקגו ללא אישורו של אלטגלד, צעד שמאוחר יותר אושר על ידי בית המשפט העליון של ארצות הברית. התנגדותו של אלטגלד נתפסה כעמדה חריגה מצדו של מושל מדינה באותה תקופה. אלטגלד התנגד לשימוש בכוחות פדרליים, אך הפעיל את המיליציה המדינתית כדי לרסן את השביתה. הוא שלח את כוחות המילציה לשמונה אזורים שונים במהלך השביתה, כולל למאונט אוליב, שם חסמו כורים את מסילות הברזל לשיקגו, פאוריה וסנט לואיס כך שלא התאפשרה העברת פחם.
מושל אילינוי > כהונתו > חנינות

מבחינה היסטורית, זכור אלטגלד בעיקר בשל החנינה שהעניק לשלושת המורשעים באירועי היימרקט שנותרו בחיים (ארבעה נוספים כבר הוצאו להורג, ואחד התאבד בכלא). לאחר שבחן את המקרים שלהם, הוא הגיע למסקנה, שאליה הגיעו גם חוקרים בתקופות מאוחרות יותר, שהיה עיוות דין חמור בתביעות נגדם. אלטגלד הגיע למסקנה שהמשפט נגדם התנהל באווירה של דעות קדומות ושההרשעות היו בלתי ראויות. הוא החליט להעניק חנינה לשלושת האנשים, ובשל כך הוא ניצב בפני מתקפה קשה.
יש הטוענים שבנוסף לממצאים שלו על עיוות דין, אלטגלד גם הונע מתוך רגשות נקמה כאשר העניק את החנינה למורשעי היימרקט. השופט שדן את האנשים, ג'וזף גריי, הוציא פסק דין שבו נמצא שאלטגלד הואשם בבזיון בית המשפט בבית המשפט הגבוה השל מחוז קוק. אלטגלד נודע כמי ששומר טינה.
עד לסוף 1895 העניק אלטגלד חנינה ל-81 אסירים, ובשל כך כינו אותו העיתונים "ג'ון 'חנינה' אלטגלד" (John "Pardon" Altgeld). במאי אותה שנה השתולל המון לאחר אחד מצעדי החנינה של אלטגלד, כאשר חוואים ביצעו לינץ' בשני אנסים בדנוויל. ביום האחרון לכהונתו, שחרר אלטגלד 66 מורשעים בעבירות חמורות, כולל שבעה רוצחים.
בסך הכל העניק אלטגלד חנינה ל-75 אנשים שהורשעו בזיוף, מעילה, הריגה, פריצה או גנבה; 19 אנשים שהורשעו ברצח; 18 אנשים שהורשעו באונס, אלימות מינית או גילוי עריות; ו-5 אנשים שהורשעו בשוד או בהצתה.
מושל אילינוי > בחירות 1896

שביתת פולמן והחנינות של היימרקט שימשו נגד אלטגלד על ידי יריביו השמרניים. ב-1896 הוא היה פסול מלהתמודד לנשיאות ארצות הברית, שכן הוא נולד מחוץ לגבולותיה, אך הוביל את המאבק נגד מחנהו של קליבלנד. הוא ניתק את קשריו עם קליבלנד ותומכיו השמרניים. אלטגלד תרם לפיצולה של המפלגה הדמוקרטית במהלך הבחירות לנשיאות של אותה שנה לסיעת תומכי ההנפקה החופשית של מטבעות הכסף ולסיעת "דמוקרטי הבורבון". אלטגלד לא תמך בויליאם ג'נינגס ברייאן כמועמד לנשיאות והתלבט אם לתמוך בסעיף "הכסף החופשי" שהיה מרכזי במסע הבחירות של ברייאן. המגזין Harper's Weekly הזהיר שברייאן יהפוך למריונטה של אלטגלד, שאליו הוא התייחס כאל "הקומוניסט השאפתן וחסר המצפון מאילינוי". על כל פנים, ברייאן, שנפגע מההאשמות של הרפובליקנים שהוא היה מריונטה של אלטגלד, נמנע מקשר עם המושל ולא תמך בו.
הרפובליקנים באילינוי ריכזו את מתקפותיהם על אלטגלד. תאודור רוזוולט, בנאום בפני 13,000 אנשי מפלגה מריעים בשיקגו, אמר שאלטגלד היה "אדם שיעלים עין מרצח סדרתי, שיסלח ויעודד את רוב הרוצחים הידועים לשמצה, ושיחליף את הממשלה של וושינגטון ושל לינקולן תמורת ערבוביה אדומה של הפקרות וחוסר יושר דמיוניים ואכזריים כמו הקומונה הפריזאית". אלטגלד ניהל מסע בחירות אנרגטי על אף בריאותו הרופפת, והובס על ידי ג'ון ריילי טאנר.
מועמדויותיו לראשות עיריית שיקגו

אלטגלד היה יריב פוליטי של קרטר הריסון הבן, שב-1897 נבחר כראש עיריית שיקגו. הוא סבר שהריסון היה ראש חץ של הכוחות השמרניים של המפלגה הדמוקרטית ברמה הלאומית, ושאם הוא ייבחר לכהונה שנייה כראש העיר, הוא יחזיק בידו את הכוח למנות נציגים שמרניים לוועידה הארצית של המפלגה ב-1900. בהבינו שהיריב האפשרי של הריסון, רפובליקני תומך "הכסף החופשי", עשוי להיות אפשרות פחות גרועה, החליט אלטגלד להתמודד בעצמו בבחירות למשרת ראש העיר, מתוך תקווה קלושה לנצח בבחירות, ומנגד שאף לפצל את ההצבעה הפרוגרסיבית הדמוקרטית וכך יגרום להריסון להפסד.
אלטגלד טען שהריסון בנה מנגנון פוליטי ושהממשל שלו היה מושחת, ובמרץ 1899 הוא טען בפומבי שממשלו של הריסון היה שותף בגנבה של כספי העיר על ידי בעלי ברית פוליטיים שהיו קשורים למיזמי העבודות הציבוריות של העיר.
בסיום מסע הבחירות שלו, התמודד אלטגלד לראשות העיר כמועמד של "מפלגת הבעלות העירונית". הוא סיים שלישי בבחירות, לאחר שזכה ביותר מ-15 אחוזים מהקולות, אך לא היה בידו להשיג את מטרתו הכמוסה, להביס את קרטר הריסון.
ב-1901 ניסה אלטגלד שוב לקרוא תיגר על הריסון בהתמודדות על המועמדות לראשות העיר מטעם הדמוקרטים, ניסיון כושל שלא צלח.
שנותיו האחרונות

המחלה שממנה סבל מאז מלחמת האזרחים, גרמה לאלטגלד למוגבלות בתנועה בעת שכיהן כמושל, והוא התקשה ללכת. הוא איבד את כל רכושו למעט ביתו שעליו הייתה רשומה משכנתה גדולה, ורק התערבות ידידו ובן חסותו לשעבר, קלרנס דרו, הצילה אותו מחורבן כלכלי מוחלט. בשנותיו האחרונות הוא עבד במשרד עורכי הדין של דרו.
ג'ון פיטר אלטגלד נפטר ב-12 במרץ 1902 כתוצאה מדימום מוחי שבו הוא לקה בעת שנשא נאום לטובת האפריקאנרים בג'ולייט. הוא היה בן 54 במותו. אלפים עברו לפני ארונו כאשר הוא הוצב במבואה של בניין הספרייה הציבורית של שיקגו. דרו ומייסדת בית האל, ג'יין אדמס, ספדו לו. הוא נטמן בבית הקברות גרייסלנד שבשיקגו.
אלטגלד השפיע על בנייתם של מבנים בסגנון התחייה הגותית שכונו "טירות אלטגלד" בחמש אוניברסיטאות באילינוי. אחד מהם הוא אולם אלטגלד באוניברסיטת אילינוי באורבנה-שמפיין, שרשום במרשם הלאומי של מקומות היסטוריים. כיום הבניין משמש כמשכנה של מחלקת המתמטיקה של האוניברסיטה, וקודם לכן היה משכנם של הקולג' למשפטים ושל ספריית האוניברסיטה. שאר ארבעת הבניינים ניצבים באוניברסיטת דרום אילינוי קרבונדייל, אוניברסיטת צפון אילינוי, אוניברסיטת המדינה של אילינוי ובאוניברסיטת מזרח אילינוי. בתי הגנים על שם אלטגלד בשיקגו, אחד ממיזמי השיכון הראשונים בארצות הברית, נקראו על שמו של אלטגלד, זאת בנוסף לרחוב בשיקגו.
לקריאה נוספת

Howard, Robert (1988). Mostly Good and Competent Men. Springfield, Illinois: Illinois Issues and the Illinois State Historical Society. pp. 186-197.
הערות שוליים

↑  Waldo R. Browne, Altgeld of Illinois: A Record of His Life and Labor. New York: B.W. Huebsch, 1924, p. 2.
↑  Waldo R. Browne, Altgeld of Illinois: A Record of His Life and Labor. New York: B.W. Huebsch, 1924, pp. 6-8.
↑  The Alumni Record of the University of Illinois at Urbana. University of Illinois (Urbana-Champaign campus). 1906. p. 573.
↑  Waldo R. Browne, Altgeld of Illinois: A Record of His Life and Labor. New York: B.W. Huebsch, 1924, pp. 13-16.
↑  Waldo R. Browne, Altgeld of Illinois: A Record of His Life and Labor. New York: B.W. Huebsch, 1924, pp. 19-20.
↑  Waldo R. Browne, Altgeld of Illinois: A Record of His Life and Labor. New York: B.W. Huebsch, 1924, pp. 33-34.
↑  Waldo R. Browne, Altgeld of Illinois: A Record of His Life and Labor. New York: B.W. Huebsch, 1924, pp. 36-39.
↑  Waldo R. Browne, Altgeld of Illinois: A Record of His Life and Labor. New York: B.W. Huebsch, 1924, pp. 16-18.
↑  John Peter Altgeld, Our Penal Machinery and Its Victims, A. C. McClurg, 1886.
↑  "1896: John Peter Altgeld".
↑  Madison, Charles (1947). Critics & Crusaders: A Century of American Protest. New York: Henry Holt and Company, p. 382.
↑  Wish, Harvey. “Governor Altgeld Pardons the Anarchists.” Journal of the Illinois State Historical Society (1908-1984), vol. 31, no. 4, 1938, pp. 424–48.
↑  Waldo R. Browne, Altgeld of Illinois: A Record of His Life and Labor. New York: B.W. Huebsch, 1924, pp. 279-280.
↑  Waldo R. Browne, Altgeld of Illinois: A Record of His Life and Labor. New York: B.W. Huebsch, 1924, p. 286.
↑  Waldo R. Browne, Altgeld of Illinois: A Record of His Life and Labor. New York: B.W. Huebsch, 1924, p. 287.
↑  "Fraud in Pay Rolls: Altgeld Exposes Steals of Harrison Administration," Chicago Inter Ocean, March 21, 1899, p. 5.
↑  Davies, Chris (October 16, 2007). "Many campuses throughout Illinois have castle-style buildings". The Vidette.
↑  "History of Altgeld Hall". Department of Mathematics, University of Illinois at Urbana-Champaign. Archived from the original on January 16, 2017.
| --- | --- |
בקרת זהויות :  NLI: 987007463444605171  BnF: cb13180917m (data)  GND: 123693187  ISNI: 0000 0000 8386 8593  LCCN: n50021477  NTA: 080619800  SNAC: w6r78vf8  SUDOC: 035313129  VIAF: 59997145   WorldCat (עם VIAF): 59997145 
פסלו של אלטגלד, מעשה ידיו של גאטסון בורגלם, בפארק לינקולן שבשיקגו.
לוח על קברו של אלטגלד בו מופיעים ציטוטים מהחלטת החנינה שלו למורשעי אירועי היימרקט והמכתב ששלח לנשיא גרובר קליבלנד בו הוא התנגד לשליחת כוחות פדרליים לדיכוי שביתת פולמן.
Las Nenas

"Las Nenas" (בעברית: "התינוקות") הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הזמרות הלטיניות קאזו, פארינה ולה דוראקה מתוך אלבום האולפן השני שלה, Nattividad. השיר יצא לאור ב-4 במרץ 2021, על ידי חברות התקליטים סוני מיוזיק לטין ופינה רקורדס, כסינגל השלישי מתוך האלבום.
השיר הגיע למקום ה-21 במצעד הסינגלים הספרדי.
רקע וכתיבה

השיר נכתב על ידי לה דוראקה, בי קיי, דדי יאנקי, רפאל פינה, OMB, ג'סטין קווילס, דימלו פלואו, לוני, פארינה, נאטי נטשה וקאזו והופק על ידי רפאל פינה, בי קיי ולוני. "Las Nenas" זכה להצלחה והערכה ביקורתית, כאשר הועמד לפרס ה-MTV MIAW בקטגוריית ה-"Music – Ship del año".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-45 מיליון השמעות.
וידאו קליפ

הווידאו קליפ הרשמי של השיר הועלה לערוץ היוטיוב של נאטי נטשה ב-5 במרץ 2021, בשידור חי. הקליפ צבר למעלה מ-80 מיליון צפיות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ארגנטינה | ארגנטינה הוט 100 | 80 |  |
|  ספרד | PROMUSICAE | 21 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 4 במרץ 2021 | הזרמת מוזיקה • הורדה דיגיטלית | סוני לטין • פינה |  |
הערות שוליים

↑  לה דוראקה, בי קיי, דדי יאנקי, רפאל פינה, OMB, ג'סטין קווילס, דימלו פלואו, לוני, פארינה, נאטי נטשה, קאזו
1 2 3 4  Natti Natasha, Cazzu & Farina (Ft. La Duraca) – Las Nenas, נבדק ב-2021-07-17
↑  spanishcharts.com - Spanish charts portal, spanishcharts.com
↑  MTV MIAW 2021: Estos son los ganadores a lo más viral, www.milenio.com (ב־Mexican Spanish)
↑  Las Nenas (feat. La Duraca), נבדק ב-2021-07-17
1 2  Natti Natasha x Farina x Cazzu x La Duraca - Las Nenas [Official Video], נבדק ב-2021-07-17
| נאטי נטשה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | IlumiNATTI • Nattividad • Nasty Singles |  |
| מיני-אלבומים | All About Me |  |
| ערכים קשורים | דון עומר • "כולם אוהבים את נאטי" • פינה רקורדס |  |
| נאטי נטשה – סינגלים |
| --- | --- | --- |
| IlumiNATTI | "Quién Sabe" • "Me Gusta" • "Lamento Tu Pérdida" • "Pa' Mala Yo" • "La Mejor Versión de Mí" • "Te Lo Dije" • "Obsesión" • "Oh Daddy" • "No Voy a Llorar" • "Deja Tus Besos" |  |
| Nattividad | "Qué Mal Te Fue (Remix)" • "Antes Que Salga El Sol" • "Las Nenas" • "Ram Pam Pam" • "Philliecito" • "Noches en Miami" • "Imposible Amor" • "No Quiero Saber" • "Fue Tu Culpa" • "Arrebatá" |  |
| Nasty Singles | "Lokita" |  |
| סינגלים אחרים | "Otra Cosa" • "Criminal" • "Amantes de una Noche" • "Tonta" • "Sin Pijama" • "No Me Acuerdo" • "Justicia" • "Buena Vida" • "Bonnie & Clyde" • "No Lo Trates" • "Runaway" • "Instagram" • "Viene y Va" • "Despacio" • "Me Estás Matando" • "Honey Boo" • "Te Mueves" • "Baby, I'm Jealous (Remix)" • "Yummy Yummy Love" • "Wow BB" • "Mayor Que Usted" • "Tiempo" |  |
| שיתופי פעולה | "Dutty Love" • "Crazy in Love" • "Perdido en Tus Ojos" • "Zona del Perreo" |  |
| --- | --- |
בקרת זהויות :  MusicBrainz release group: 2580e073-83b3-4841-bdaf-e517d7802cc2
Philliecito

"Philliecito" הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הזמרים הלטיניים ניו גרסיה ובריי, מתוך אלבום האולפן השני שלה, Nattividad. השיר יצא לאור ב-4 במרץ 2021, על ידי חברות התקליטים סוני מיוזיק לטין ופינה רקורדס, כסינגל החמישי מתוך האלבום.
הסינגל שקדם ל-"Philliecito", היה "Ram Pam Pam", שיצא לאור ב-20 באפריל 2021 ביחד עם בקי ג'י.
רקע וכתיבה

השיר נכתב על ידי פלו לה מובי, בני בני, רפאל פינה, דדי יאנקי, נאטי נטשה, ניו גרסיה, אקסאונד ובריי והופק על ידי אקסאונד גם כן. כאשר "Philliecito" יצא, נפתח באתר של סוני מיוזיק אנטרטיינמנט עמוד רשמי עבור השיר, בו אוגדו כל רשתות הסטרימינג שהוא הועלה אליהן. הדבר נועד לעזור בקידום המסחרי של השיר ברחבי העולם.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-11 מיליון השמעות.
וידאו קליפ

הווידאו קליפ הרשמי של השיר הועלה לערוץ היוטיוב של נאטי נטשה ב-21 ביולי 2021, בשידור חי. הקליפ צבר למעלה מ-15 מיליון צפיות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ארצות הברית | בילבורד הוט 100 | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 21 ביולי 2021 | הזרמת מוזיקה • הורדה דיגיטלית | סוני לטין • פינה |  |
הערות שוליים

↑  פלו לה מובי, בני בני, רפאל פינה, דדי יאנקי, נאטי נטשה, ניו גרסיה, אקסאונד, בריי
1 2 3 4  Natti Natasha, Nio García & Brray – Philliecito, נבדק ב-2021-09-25
↑  Natti Natasha x Becky G - Ram Pam Pam [Official Video], נבדק ב-2021-09-25
1 2  Natti Natasha, Nio Garcia y Brray - Philliecito, Sony Music España (ב־European Spanish)
↑  Philliecito, 2021-07-21, נבדק ב-2021-09-25
1 2  Natti Natasha x Nio Garcia x Brray - Philliecito [Official Video], נבדק ב-2021-09-25
| נאטי נטשה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | IlumiNATTI • Nattividad • Nasty Singles |  |
| מיני-אלבומים | All About Me |  |
| ערכים קשורים | דון עומר • "כולם אוהבים את נאטי" • פינה רקורדס |  |
| נאטי נטשה – סינגלים |
| --- | --- | --- |
| IlumiNATTI | "Quién Sabe" • "Me Gusta" • "Lamento Tu Pérdida" • "Pa' Mala Yo" • "La Mejor Versión de Mí" • "Te Lo Dije" • "Obsesión" • "Oh Daddy" • "No Voy a Llorar" • "Deja Tus Besos" |  |
| Nattividad | "Qué Mal Te Fue (Remix)" • "Antes Que Salga El Sol" • "Las Nenas" • "Ram Pam Pam" • "Philliecito" • "Noches en Miami" • "Imposible Amor" • "No Quiero Saber" • "Fue Tu Culpa" • "Arrebatá" |  |
| Nasty Singles | "Lokita" |  |
| סינגלים אחרים | "Otra Cosa" • "Criminal" • "Amantes de una Noche" • "Tonta" • "Sin Pijama" • "No Me Acuerdo" • "Justicia" • "Buena Vida" • "Bonnie & Clyde" • "No Lo Trates" • "Runaway" • "Instagram" • "Viene y Va" • "Despacio" • "Me Estás Matando" • "Honey Boo" • "Te Mueves" • "Baby, I'm Jealous (Remix)" • "Yummy Yummy Love" • "Wow BB" • "Mayor Que Usted" • "Tiempo" |  |
| שיתופי פעולה | "Dutty Love" • "Crazy in Love" • "Perdido en Tus Ojos" • "Zona del Perreo" |  |
| --- | --- |
בקרת זהויות :  MusicBrainz release group: 1e29a201-1d7b-4d50-a91f-e3a5d2dd4825
No Voy a Llorar

"No Voy a Llorar" (בעברית: "אני לא אבכה") הוא סינגל שהוקלט על ידי זמרת הרגאטון הדומיניקנית נאטי נטשה. השיר יצא לאור ב-30 במאי 2019, על ידי חברות התקליטים סוני מיוזיק לטין ופינה רקורדס, כסינגל התשיעי מתוך אלבום הבכורה שלה, IlumiNATTI.
השיר זכה להצלחה בארצות הברית, כאשר נמכר שם בלמעלה מ-30,000 עותקים.
רקע וכתיבה

השיר נכתב על ידי נאטי נטשה, גבי מיוזיק וחוסה "יונל" טורס והופק על ידי גבי מיוזיק, שהפיק שירים נוספים מ-IlumiNATTI. יצאתו המקורית של השיר אירעה ב-15 בפברואר 2019, אך יציאתי כסינגל אירעה במאי באותה השנה. מילותיו עוסקות בפרידה במערכת יחסים, בו נטשה אומרת כי היא תוכל להתמודד עמה.
ב-Peru 21 סקרו את השיר והקליפ שלו בחיוב, תוך שצוין שם כי "בקליפ, ניתן לראות את נטישה כשהיא משדרת חושניות רבה".
וידאו קליפ

הווידאו קליפ הנלווה שצולם לשיר הועלה לערוץ היוטיוב של נאטי נטשה ב-31 במאי 2019. בתחילתו, ניתן לראות את נטשה מנסה לחייג לבן הזוג שלה. הוא לא עונה לה והיא מגלה שהוא ככל הנראה עוזב אותה. לאחר מכן, היא זורקת את הטלפון שלה לתוך אגרטל מלא במים, תוך שהיא עוזבת את הבית שלהם.
לפני צאתו של הקליפ, פרסמה נטשה ברשתות החברתיות הצצות וטיזרים מתוכו. נכון לספטמבר 2021, מונה הצפיות של הקליפ עומד על כ-110 מיליון צפיות.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | – |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב (לטיני) | 30,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 30 במאי 2019 | הזרמת מוזיקה • הורדה דיגיטלית | סוני לטין • פינה |  |
הערות שוליים

↑  Natti Natasha’s "Oh Daddy" Debuts At #20 On Global YouTube Music Videos Chart, Headline Planet, ‏2019-05-04 (באנגלית)
↑  Natti Natasha lança clipe da música "Oh Daddy", Diário Carioca, ‏2019-05-05 (בפורטוגזית) (ארכיון)
1 2  Natti Natasha Charts, | Mesmo não sendo single principal da era, “No Voy a Llorar” esta elegível a ouro latino nos Estados Unidos (30,000).pic.twitter.com/C6FF1iOIwx, @NattiChart, ‏2019T8:47 (בפורטוגזית)
1 2  Natti Natasha – No Voy a Llorar (באנגלית), נבדק ב-2019-05-31
1 2  Natti Natasha – No Voy a Llorar (באנגלית), נבדק ב-2020-06-09
↑  Redacción Peru21, Natti Natasha estrenó el videoclip de "No voy a llorar" durante su estadía en Perú [FOTOS Y VIDEO], Peru21, ‏2019-06-02 (בספרדית)
1 2  Natti Natasha (2019-05-30), Natti Natasha - No Voy a Llorar [Official Video], נבדק ב-2019-05-31
↑  NATTI NATASHA (@NattiNatasha) | טוויטר, באתר twitter.com
↑  Natti Natasha - No Voy a Llorar [Official Video], נבדק ב-2019-09-23
| נאטי נטשה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | IlumiNATTI • Nattividad • Nasty Singles |  |
| מיני-אלבומים | All About Me |  |
| ערכים קשורים | דון עומר • "כולם אוהבים את נאטי" • פינה רקורדס |  |
| נאטי נטשה – סינגלים |
| --- | --- | --- |
| IlumiNATTI | "Quién Sabe" • "Me Gusta" • "Lamento Tu Pérdida" • "Pa' Mala Yo" • "La Mejor Versión de Mí" • "Te Lo Dije" • "Obsesión" • "Oh Daddy" • "No Voy a Llorar" • "Deja Tus Besos" |  |
| Nattividad | "Qué Mal Te Fue (Remix)" • "Antes Que Salga El Sol" • "Las Nenas" • "Ram Pam Pam" • "Philliecito" • "Noches en Miami" • "Imposible Amor" • "No Quiero Saber" • "Fue Tu Culpa" • "Arrebatá" |  |
| Nasty Singles | "Lokita" |  |
| סינגלים אחרים | "Otra Cosa" • "Criminal" • "Amantes de una Noche" • "Tonta" • "Sin Pijama" • "No Me Acuerdo" • "Justicia" • "Buena Vida" • "Bonnie & Clyde" • "No Lo Trates" • "Runaway" • "Instagram" • "Viene y Va" • "Despacio" • "Me Estás Matando" • "Honey Boo" • "Te Mueves" • "Baby, I'm Jealous (Remix)" • "Yummy Yummy Love" • "Wow BB" • "Mayor Que Usted" • "Tiempo" |  |
| שיתופי פעולה | "Dutty Love" • "Crazy in Love" • "Perdido en Tus Ojos" • "Zona del Perreo" |  |
Fue Tu Culpa

"Fue Tu Culpa" (בעברית: "זו הייתה אשמתך") הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הזמר-יוצר הספרדי פראן רוזאנו, מתוך אלבום האולפן השני שלה, Nattividad. השיר יצא לאור ב-18 בנובמבר 2021, על ידי חברות התקליטים סוני מיוזיק לטין ופינה רקורדס, כסינגל התשיעי מתוך האלבום.
לאחר יציאתו של השיר, הופנו כלפיו ביקורות חיוביות מטעם מבקרי המוזיקה.
רקע וכתיבה

השיר נכתב על ידי רפאל פינה, OMB, נאטי נטשה, פושו, לוני ופראן רוזאנו והופק על ידי לוני. השיר יצא כסינגל התשיעי מתוך Nattividad, חודשיים לאחר יציאתו של האלבום עצמו, במטרה להמשיך ולעזור בקידום המסחרי שלו ברחבי העולם. אחריו, הוחלט להוציא את "Arrebatá" כסינגל העשירי והאחרון מתוך האלבום.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות.
וידאו קליפ

הווידאו קליפ הרשמי של השיר הועלה לערוץ היוטיוב של נאטי נטשה ב-18 בנובמבר 2021, בשידור חי. הקליפ מציג בתחילתו עיר עתידנית לכאורה, המוארת באורות ניאון, תוך ששמה של נאטי נטשה מוצג באמצעות אותם האורות. הקונספט של הקליפ הוא כלי רכב כדוגמת אופנועים ומכוניות, בצבעים שונים.
נכון לאפריל 2022, מונה הצפיות של הקליפ עומד על למעלה מ-13.5 מיליון צפיות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ארצות הברית | בילבורד הוט 100 | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 18 בנובמבר 2021 | הזרמת מוזיקה • הורדה דיגיטלית | סוני לטין • פינה |  |